|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. február 25 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntésre a 1076 Budapest, Alpár utca 3. szám alatti társasházban kiírt írásbeli szavazáson való részvétel tárgyában |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A 1076 Budapest, Alpár utca 3. szám alatti társasház (a továbbiakban: Társasház) Közös-képviselője írásbeli szavazást írt ki célbefizetés tárgyában 2025. február 28-i határidővel. *(1. melléklet)* A célbefizetés padlástakarítás, galambmentesítés, galambürülék takarítás, fertőtlenítési munkálatokhoz szükséges. Felsorolt munkálatok bruttó összege 1.651.000.- Ft, mely tulajdoni hányadra szétosztva 165,- Ft / tulajdoni hányad egyszeri befizetést jelent.

A Társasházban Önkormányzatunk 1368/10000 tulajdoni hányaddal rendelkezik, *(2. melléklet)* így az Önkormányzat által fizetendő összeg 225.720,-Ft.

A Bizottság Budapest Főváros VII. kerület Erzsébetváros Önkormányzata Képviselő-testületének Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 21. § (4) bekezdés a) pontja alapján jogosult dönteni.

*„21. § (4) A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges:*

*a) a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió millió forintot;”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …/2025. (II.25.) határozata a 1076 Budapest, Alpár utca 3. szám alatti társasházban kiírt írásbeli szavazáson való részvétel tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. a 1076 Budapest, Alpár utca 3. szám alatti társasház részére a padlástakarítás, galambmentesítés, galambürülék takarítás, fertőtlenítési munkálatokhoz szükséges 165,-Ft / tulajdoni hányad célbefizetéshez hozzájárul.
2. Felhatalmazza Budapest Főváros VII. kerület Erzsébetváros Polgármesterét, hogy az írásbeli szavazólapon, a célbefizetésre vonatkozó határozati javaslatra, Budapest Főváros VII. kerület Erzsébetváros Önkormányzata nevében a **„Vállalom”** szavazatot adja le.
3. Érvényes és eredményes írásbeli szavazás esetén **hozzájárul** az 1. pontban meghatározott célbefizetés teljesítéséhez.

**Felelős:** Niedermüller Péter polgármester

**Határidő:** 1.pont tekintetében 2025. február 25.

2.pont tekintetében 2025. február 28.

3. pont tekintetében 2025. május 31.

Budapest, 2025. február 18.

dr. Veninger Gyula Nándor

irodavezető

Előterjesztés melléklete:

1. melléklet: Írásbeli szavazólap
2. melléklet: Alpár u. 3. kataszteri lap